
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμό; εκπροσώπου του Υπουργείου Εθνικής Οικονομίας στην „ 

Επιτροπή Ελέγχου Πωλήσεων επί πιστώσει. 1. 

Φορολογική μεταχείριση της αποζημίωσης που καταβάλλεται στους 
δικαιούχους από το λογαριασμό των ΔΕΧΕ. 2 


Παροχή της εγγύησης του Ελληνικού Δημοσίου στην Ευρωπαϊκή 


Τράπεζα Επενδύσεων, για τη χορήγηση δανείου με συνάλλαγμα 
στη Δημόσια Επιχείρηση Ηλεκτρισμού (ΔΕΗ),, μέχρι του ισότι¬ 
μου των δρχ. 1.885 εκατ. για τη χρηματοδότηση έργων Διανο¬ 
μής της ΔΕΗ..... 3 

Ρύθμιση δανειακών οφειλών της Ο.Α. προς το Ταχ. Ταμιευτήριο 

ποσού δρχ. 2.800 εκατομμ..... 4 

Εξαίρεση πλήρωσης θέσεων εποχιακού προσωπικού του Αυτόνομου 
Σταφιδικού Οργανισμού (ΑΣΟ) από τις διατάξεις του Ν. 1735/ 

87.... 5 

Κήρυξη εκτελεστής της αριθ. 39/89 απόφασης του ΔΔΔΔ Αθηνών 
που αφορά τους όρους αμοιβής και εργασίας του με σχέση έργα- · 
σίας Ιδιωτικού Δικαίου προσωπικού της Πολεμικής Αεροπορίας 
για τις ανάγκες των Δυνάμεων Η.Π.Α. στην Ελλάδα. 6 


Ρύθμιση του τρόπου και χρόνου καταβολής από τα Ν.Π.Δ.Δ. επο- 
πτείας Γενικής Γραμματείας Κοινωνικών Ασφαλίσεων στο 
Ι.Κ.Α., των ασφαλιστικών εισφορών της παρ. 2 του άρθρου 18 
του ν. 1543/1985 για την συνταξιοδοτική αποκατάσταση των 
διοικητικά αποκαθισταμένων σύμφωνα με την παράγραφο 7 του 


άρθρου 16 του ν. 1543/1985 . 7 

Απασχόληση στο Υπουργείο Βιομηχανίας Ενέργειας και Τεχνολο¬ 
γίας ατόμου με σύμβαση μίσθωσης έργου. 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 34756/2121 (1) 

Ορισμός εκπροσώπου του Υπουργείου Εθνικής Οικονομίας στην Επι¬ 
τροπή Ελέγχου Πωλήσεων επί πιστώσει. 


Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 


Έχοντας υπόψη: 

1. Τις διατάξεις του άρθρου 3 του Ν.Δ. 3838/1959 περί ελέγχου 
πωλήσεων επί πιστώσει, αποφασίζουμε: 

Ορίζουμε εκπρόσωπο του Υπουργείου Εθνικής Οικονομίας στην Επι¬ 
τροπή Ελέγχου Πωλήσεων επί πιστώσει τον Αναστάσιο Καραγιάννη, 
μόνιμο υπάλληλο με Α' βαθμό του Κλάδου ΠΕ Οικονομικού με αναπλη¬ 
ρωτή την Ρεβέκκα Παναγιωτοπούλου του αυτού βαθμού και Κλάδου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Σεπτεμβρίου 1989 

Ο ΥΠΟΥΡΓΟΣ 

Γ. ΣΟΥΦΛΙΑΣ 


Αριθ. 1106686/2050/Α, 0012 (2) 

Φορολογική μεταχείριση της αποζημίωσης που καταβάλλεται στους δι¬ 
καιούχους από το λογαριασμό των ΔΕΧΕ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1 και 4 του άρθρου 37 του Π.Δ. 
129/1989 (ΦΕΚ Α 62). 

2. Την 35/2 Απριλίου 1985 πράξη του Υπουργικού Συμβουλίου 
που χορηγεί αποζημίωση στους υπαλλήλους του Γενικού Χημείου του 
Κράτους από δικαιώματα τελωνειακών εργασιών. 

3. Την 1590/1989 απόφαση του Β' Τμήματος του Σ.τ.Ε. . 

4. Την Υπουργική απόφαση 1072275/848/Α. 0012/15.6.89 
ΠΟΑ 1156, περί φορολογικής μεταχείρισης της αποζημίωσης που κα¬ 
ταβάλλεται στους δικαιούχους από τους λογαριασμούς των ΔΕΤΕ και 
ΔΕΧΕ. 

5. Την Υπουργική απόφαση 1104641/2046/Α0012/2.10.89 
ΠΟΑ 1222, για τη φορολογική μεταχείριση της αποζημίωσης που κα¬ 
ταβάλλεται στους δικαιούχους από το λογαριασμό των ΔΕΤΕ, αποφασί¬ 
ζουμε: 

1. Οι διατάξεις της 1104641/2046/Α.0012/ΠΟΛ. 1222 από 2 
Οκτωβρίου 1989 απόφασής μας εφαρμόζονται ανάλογα και για την 
αποζημίωση των Δ.Ε.Χ.Ε. που καταβάλλεται στους υπαλλήλους του 
Γενικού Χημείου του Κράτους. 

2. Η απόφαση αυτή να δημοσιευθεί στην Εφημερίδα της Κυβερνή¬ 
σεως και να κυρωθεί με Νόμο. 

Αθήνα, 6 Οκτωβρίου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 

-♦- 

Αριθ. 2074681/16101/0025 (3) 

Παροχή της εγγύησης του Ελληνικού Δημοσίου στην Ευρωπαϊκή Τρά¬ 
πεζα Επενδύσεων, για τη χορήγηση δανείου με συνάλλαγμα στη Δη¬ 
μόσια Επιχείρηση Ηλεκτρισμού (ΔΕΗ), μέχρι του ισότιμου των δρχ. 
1.885 εκατ. για τη χρηματοδότηση έργων Διανομής της ΔΕΗ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και της παρ. 2 
του άρθρου 8 του Ν. 1266/82. 

2. Τις διατάξεις του άρθρου 2 του Ν. 1307/1982. 

3. Την πράξη του Διοικητή της Τ.Ε. αριθμ. 1603/25.8.89 με την 
οποία εγκρίνεται η σύναψη δανείου της ΔΕΗ από την Ευρωπαϊκή Τρά¬ 
πεζα Επενδύσεων σε συνάλλαγμα μέχρι" του ισοτίμου των δρχ. 

I. 885,000.000. 

4. Την απόφαση της τέως Νομισματικής Επιτροπής αριθ. 294/30/ 

II. 12 . 80 , που αναφέρεται στην ανάληψη και στον τρόπο κάλυψης από 
το Ελληνικό Δημόσιο της διαφοράς που προκύπτει από τη μεταβολή 

των συναλλαγματικών ισοτιμιών κατά την πορεία εξυπηρέτησης των 
χορηγουμένων δανείων από την Ευρωπαϊκή Τράπεζα Επενδύσεων αε 
Ελληνικές Τράπεζες Λημόσιες και Ιδιωτικές Επιχειρήσεις και Οργανι¬ 
σμούς.. 

5. Την πράξη του Υπουργικού Συμβουλίου αριθμ. 129/22.9.1989, 
με την οποία εγκρίνεται α) η σύναψη δανείου σε συνάλλαγμα μέχρι του 
ισοτίμου των δρχ. 1.885 εκατ. και β) η ανάληψη από το Ελληνικό Δη¬ 
μόσιο του συναλλαγματικού κινδύνου του ανωτέοω δανείου, σύμφωνα 
με το Ν. 1307/1982. 

6. Την απόφαση του Δ.Σ. της ΔΕΗ αριθ. 229/32/21.7.1989, με 
την οποία εγκρίνεται η σύναψη μακροπρόθεσμης δανειακής σύμβασης 
μεταξύ της ΔΕΗ και της Ευρωπαϊκής Τράπεζας Επενδύσεων σε συνάλ¬ 
λαγμα μέχρι του ισοτίμου των δρχ. 1.885 εκατ. για χρηματοδότηση 
Προγράμματος Έργων Διανομής. 

7. Το έγγραφο αριθ. 9544/28.9.1989, της ΔΕΗ σχετικά με την 
παροχή της εγγύησης του Ελληνικού Δημοσίου για την κάλυψη του 
ανωτέρω δανείου της. 

8. Το από 28.9.1989 ΤΕΛΕΞ της Ευρωπαϊκής Τράπεζας Επενδύ¬ 
σεων, στο οποίο αναφέρονται το ποσό και οι όροι της εν λόγω δανειοδό¬ 
τησης, αποφασίζουμε: 

Παρέχουμε την εγγύηση του Ελληνικού Δημοσίου στην Ευρωπαϊκή 
Τράπεζα Επενδύσεων, για την μεταξύ αυτής και της Δημοσίας Επιχεί¬ 
ρησης Ηλεκτρισμού (ΔΕΗ), σύναψη δανειακής σύμβασης σε συνάλ¬ 
λαγμα μέχρι του ισοτίμου των δρχ. ενός δισεκατομμυρίου, οκτακόσιων 
ογδόντα πέντε εκατομμυρίων (1.885.000.000) για τη χρηματοδότηση 
έργων Διανομής ηλεκτρικής ενέργειας της ΔΕΗ. 

Με την εγγύηση αυτή, αναλαμβάνουμε την υποχρέωση να καλύ- 
ψουμε τις υποχρεώσεις της ΔΕΗ που θα απορρέουν από τη σύμβαση εγ¬ 
γύησης που θα υπογραφεί απευθείας μεταξύ του Ελληνικού Δημοσίου 
και της ανωτέρω δανείστριας Τράπεζας. 

Επίσης με την απόφασή μας αυτή παρέχουμε την εγγύηση του Ελλη¬ 
νικού Δημοσίου στην Τράπεζα της Ελλάδος για την πλήρη κάλυψη 
οποιααδήποτε επιβάρυνσής της από τη σύναψη μέχρι την εξόφληση του 
οινωτέρω δανείου από ενδεχόμενη μεταβολή των συναλλαγματικών ισο¬ 
τιμιών μεταξύ της ημέρας εκχώρησης του συν/τος στην Τράπεζα αυτή, 
που θα προέρχεται από το δάνειο, και της ημέρας της πώλησής του στη 
ΔΕΗ για την εξυπηρέτηση του εν λόγω δανείου, και φην εξουσιοδοτούμε 
να χρεώνει με'οποιαδήποτε επιβάρυνση από συναλλαγματική διαφορά, 
το σχετικό λογαριασμό Νο 8430 που έχει δημιουργηθεί με την από¬ 
φαση της τέως Νομισματικής Επιτροπής αριθ. 294/30/11.12.80 
παρ. III και ο οποίος λογαριασμός με τη φροντίδα της ίδιας Τράπεζας 
θα πιστώνεται με τα οριζόμενα στην παρ. ΙΙ/Ια της απόφασης αυτής 
ποσά, υπέρ του Ελληνικού Δημοσίου, που υποχρεούται να καταβάλλει η 
Δημοσία Επιχείρηση Ηλεκτρισμού (ΔΕΗ), 

Στην περίπτωση που το πιστωτικό υπόλοιπο του ανωτέρω λογ/σμού 
δεν επαρκεί για την κάλυψη της προαναφερόμενης συναλλαγματικής 
διαφοράς, εξουσιοδοτείται από τώρα ανέκκλητα η Τράπεζα της Ελλά¬ 
δος να χρεώνει, με τα προς τον σκοπό αυτό αναγκαιούντα χρηματικά 
ποσά, τον λογαριασμό του Δημοσίου Νο 200 «Ε.Δ. Συγκέντρωση Ει¬ 
σπράξεων και Πληρωμών» και να γνωστοποιεί τις χρεώσεις αυτές α) 
στο Γ.Λ.Κ. -Δ25-Β και Δ24-Γ και β) στο Υπουργείο Εθνικής Οικονο¬ 
μίας (Δ/νση Προγράμματος Δημοσίων Επενδύσεων) που θα φροντίζει 
για την απόδοση των ποσών των χρεώσεων αυτών σε πίστωση του εν 
λόγω λογαριασμού. 

Η ΔΕΗ παρακαλεϊται να μας στείλει θεωρημένο αντίγραφο της σύμ¬ 
βασης δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, η οποία θα καταβάλλεται από τη ΔΕΗ στον τηρού¬ 
μενο στην Τράπεζα της Ελλάδος λογ/σμά Νο 234039. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Οκτωβρίου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 
-♦- 

Αριθ. 2075479/16276/0025 (4) 

Ρύθμιση δανειακών οφειλών της Ο.Α. προς το Ταχ. Ταμιευτήριο ποσού 
δρχ. 2.800 εκατομμ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 


παρ. 2 του Ν. 1266/82. 

2. Το αριθ. 3507/1.12.86 έγγραφο του Υπουργείου Εθνικής Οικο¬ 
νομίας, Γεν. Γραμματεία ΔΕΚΟ, με το οποίο μας πληροφορεί ότι εκδό- 
θηκε η από 21.11.1986 απόφαση του ΚΥΣΥΜ περί τροποποίησης του 
τρόπου εξόφλησης υποχρεώσεων ορισμένων ΔΕΚΟ για την περίοδο 

1987-1989. ' ' 

3. Την πράξη του Διοικητή της Τ.Ε. αριθ. 1215/22.12.87, με την 
οποία επιτρέπεται στο Ταχ. Ταμιευτήριο να ρυθμίσει τις οφειλές της 
Ο.Α. από χρεωλύοια δανείων που λήγουν κατά τα έτη 1987, 1988 και 
1989. 

4. Τη συνεδρίαση του Δ.Σ. του Ταχ. Ταμιευτηρίου αριθ. 1936/ 

8.8.1989, με την οποία εγκρίνεται η παράταση εξόφλησης των υποχρε¬ 
ώσεων της Ο.Α. από χρεωλύσια συνομολογηθέντων δανείων λήξεως 

30.6.1989, ποσού δρχ. 2.800.000.000. 

5. Την 354/13.9.1989 συνεδρίαση του Δ.Σ. της Ολυμπιακής Αερο¬ 
πορίας, με την οποία εγκρίνει τη ρύθμιση δανειακών οφειλών της προς 
το Ταχ. Ταμιευτήριο λήξης 30.6.89 ποσού δρχ. 2.800.000.000, σύμ¬ 
φωνα με την 1936/8.8.1989 συνεδρίαση του Δ.Σ. του Ταχ. Ταμιευτη¬ 
ρίου. 

6. Τις αποφάσεις μας αριθ. 103267/1931/26.8.80, 29774/ 

543/17.3.81, 91156/1491/26.7.82, 21960/697/16.3.84, 

64397/1401/30.7.85, 86045/2110/12.12.85, 15913/220/ 
14.2.86 και 5155/144/27.1.87, με τις οποίες δόθηκε η εγγύηση του 
Ελληνικού Δημοσίου προς το Ταχ. Ταμιευτήριο για τη δανειοδότηση 
της Ολυμπιακής Αεροπορίας με τα ποσά των δρχ. 300 εκατ., 2.750 
εκατ., 1.700 εκατ., 6.250 εκατ., 4.796 εκατ., 3.750 εκατ., 3.180 
εκατ. και 3.340.552.298. 

7. Το αριθ. 36221 /3613/26.9.89 έγγραφο του Υπουργείου Μετα¬ 
φορών και Επικοινωνιών, με το οποίο εγκρίνεται η παραπάνω ρύθμιση. 

8. Το έγγραφο της Ο.Α. αριθ. 26812/19.9.89, σχετικά με την κά¬ 
λυψη της εν λόγω ρύθμισης με την εγγύηση του Δημοσίου, αποφασί¬ 
ζουμε: 

Ορίζουμε ότι, η εγγύηση του Δημοσίου που παρασχέθηκε στο Ταχ. 
Ταμιευτήριο για τη δανειοδότηση της Ολυμπιακής Αεροπορίας (Ο.Α.) 
με τις αποφάσεις μας και τα αντίστοιχα ποσά που αναφέρονται στην πα¬ 
ράγραφο έξι (6) του σκεπτικού της’απόφασής μας αυτή, καλύπτει και τη 
ρύθμιση των υποχρεώσεων της Ο.Α. από χρεωλύσια συνομολογηθέ¬ 
ντων δανείων της λήξεως 30.6.1989 ποσού δρχ. 8.650.673, 
66.438.291, 93.405.225, 954.901.396, 613.924.258, 
480.028.349, 407.064.041 και 175.587.767, που απορρέουν αντί¬ 
στοιχα από κάθε προαναφερόμενη δανειοδότηση, ήτοι συνολικού ποσού 
δρχ. δύο δισεκατομμυρίων, οκτακόσιων εκατομμυρίων 
(2.800.000.000). 

Η ρύθμιση αυτή θα γίνει σύμφωνα με τους όρους που αναφέρονται 
στην αριθ. 1215/22.12.87 πράξη του Διοικητή της Τράπεζας της Ελ¬ 
λάδας και στην 1936/8.8.1989 απόφαση του Δ.Σ. του Ταχ. Ταμιευ¬ 
τηρίου. 

Οι εγγυήσεις του Ελληνικού Δημοσίου που παρασχέθηκαν με τις προ- 
αναφερόμενες αποφάσεις μας περιορίζονται ανάλογα, η κάθε μία χωρι¬ 
στά κατά τα ποσά των ρυθμιζόμενων υποχρεώσεων, όπως αναλυτικά 
αναφέρονται παραπάνω. 

Τα λοιπά ποσά των δανειοδοτήσεων που δεν υπάγονται στη ρύθμιση 
αυτή καθώς και οι πάσης φύσεως τόκοι αυτών εξακολουθούν να καλύ¬ 
πτονται από τις αρχικές εγγυήσεις που παρασχέθηκαν με τις προαναφε- 
ρόμενες αποφάσεις μας και σύμφωνα με τα περιλαμβανόμενα σ’ αυτές. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπερημερίας της εν λόγω ρύθμισης, να κα¬ 
ταβάλουμε στο δανειστή μέσα σε ένα (1) μήνα από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στην οικεία Δ.Ο.Υ. στο λογ/ 
σμό Νο 555, σύμφωνα με τη διάταξη του Π, Δ/τος αριθ. 16/1989 
(ΦΕΚ 6/Α'/1989) και τις οδηγίες της εγκυκλίου μας αριθ. 98348/ 
2945/8.8.79. 

Το Ταχ. Ταμιευτήριο παρακαλεϊται να μας στείλει αντίγραφο της 
σύμβασης που θα υπογράψει με την Ο.Α., πίνακα τοκοχρεωλυτικής εξό¬ 
φλησης της οφειλής αυτής και να μας ενημερώσει για την πορεία της 
εξυπηρέτησής της. 

Η Ολυμπιακή Αεροπορία παρακαλεϊται να φροντίζει για την εμπρό¬ 
θεσμη εξόφληση της οφειλής αυτής. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, η οποία Οα εισπράττεται σύμφωνα με τα έγγραφά 
μας 98346/2944/8.8.79, 98348/2945/8.8.79 και 121545/ 

1786/6.11.79 από το Ταχ. Ταμιευτήριο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Οκτωβρίου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 

--♦- 

ΑριΟ. 37221 (5) 

Εξαίρεση πλήρωσης θέσεων εποχιακού προσωπικού του Αυτόνομου 
Σταφιδικού Οργανισμού (ΑΣΟ) από τις διατάξεις του Ν. 1735/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις του εδαφ. ια παρ. 2 του άρθρου 1 του Ν. 1735/87 
«Προσλήψεις στο δημόσιο τομέα, κοινωνικός έλεγχος στη δημόσια διοί¬ 
κηση, πολιτικά δικαιώματα και άλλες διατάξεις». 

3. Την αριθ. 559/6.10.89 Πράξη του Υπουργού Προεδρίας της Κυ¬ 
βέρνησης με την οποία εγκρίθηκε ·η πρόσληψη πενήντα (50) εποχιακών 
υπαλλήλων στον Αυτόνομο Σταφιδικό Οργανισμό, για την κάλυψη εξαι¬ 
ρετικών υπηρεσιακών αναγκών του, αποφασίζουμε: 

1. Εξαιρούμε από τις διατάξεις του Ν. 1735/87 την πλήρωση πενή¬ 
ντα (50) θέσεων εποχιακών υπαλλήλων κατηγορίας ΔΕ, με σύμβαση 
εργασίας ιδιωτικού δικαίου ορισμένου χρόνου (μέχρι 5 μήνες), διότι συ¬ 
ντρέχουν έκτακτοι και επείγοντες λόγοι άμεσης πλήρωσης αυτών. 

2. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 6 Οκτωβρίου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ „ ΓΕΩΡΓΙΑΣ 

ΑΘΑΝ. ΚΑΝΕΛΛΟΠΟΥΛΟΣ ΣΤ. ΔΗΜΑΣ 

-♦- 

Αριθ, 17836 (6) 

Κήρυξη εκτελεστής της αριθ. 39/89 απόφασης του ΔΔΔΔ Αθηνών που 

αφορά τους όρους αμοιβής και εργασίας του με σχέση εργασίας Ιδι¬ 
ωτικού Δικαίου προσωπικού της Πολεμικής Αεροπορίας για τις ανά¬ 
γκες των Δυνάμεων Η.Π.Α. στην Ελλάδα. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

Τις διατάξεις της παρ. 1 του άρθρου 20 του Ν. 32/39/55, όπως αυ¬ 
τές τροποποιήθηκαν με τα Ν.Δ. 3755/57 και 1198/Τ2, αποφασί¬ 
ζουμε: 

Κηρύσσουμε εκτελεστή την αριθ. 39/89 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στα: 1) Υπ. Οικονομικών και Εθνικής Άμυνας 
(ΓΕΑ) αφενός και στο Σύλλογο εργαζομένων για τις δυνάμεις των ΗΓΙΑ 
(ΣΕ-ΔΗ1ΊΑ) αφετέρου καθώς και στους 1) Ομοσπονδία Ιδιωτικών 
Υπαλλήλων Ελλάδος, 2) Εργατικό Κέντρο Αθηνών και 3) Γενική Συνο¬ 
μοσπονδία Εργατών Ελλάδος που άσκησαν παρέμβαση υπέρ των από¬ 
ψεων του παραπάνω Συλλόγου, που αφορά τους όρους αμοιβής και ερ¬ 
γασίας του με σχέση εργασίας Ιδιωτικού Δικαίου προσωπικού της Πο¬ 
λεμικής Αεροπορίας για τις ανάγκες των Δυνάμεων ΗΠΑ στην Ελλάδα, 
ύστερα από ακύρωση από το Συμβούλιο της Επικράτειας της 30/86 
απόφασης του ΔΔΔΔ Αθηνών και της οποίας το διατακτικά έχει ως 

«ξής: 

1. Στις διατάξεις της απόφασης αυτής υπάγονται οι μισθωτοί που 
απασχολούνται με σχέση εργασίας ιδιωτικού δικαίου στην Πολεμική 
Αεροπορία για τις ανάγκες των Δυνάμεων ΗΠΑ στην Ελλάδα και είναι 
μέλη του «ΣΥΛΛΟΓΟΥ ΕΡΓΑΖΟΜΕΝΩΝ ΔΙΑ ΤΑΣ ΔΥΝΑΜΕΙΣ 
ΗΠΑ» (ΣΕ - ΔΗΠΑ). 

2. Η Αυτόματη Τιμαριθμική Αναπροσαρμογή (ΑΤΑ), των αποδοχών 
των εργαζομένων που αφορά η παρούσα που προβλέπεται από προη¬ 
γούμενες ρυθμίσεις, θα χορηγείται από την ισχύ της απόφασης αυτής 
και εφεξής σύμφωνα με τις εκάστοτε αποφάσεις του Υπουργού Εθνικής 
Οικονομίας όπως και στους Δημοσίους Υπαλλήλους. 

3. Από 1.1.1984ταβαθμολογικάκλιμάκια(5ΤΕΡ5),αυξάνονταΓσε . 


17 (δεκαεπτά) το δε χορηγούμενο επίδομα βαθμίδας (5ΤΕΡ) που είναι 
ίσο με 5% επί του βασικού μισθού ή ημερομισθίου όλων των βαθμών 
και κατηγοριών (0, ΟΤ και Μ) καταβάλλεται στους δικαιούχους μετά 
τη συμπλήρωση 14 (δεκατεσσάρων) μηνών σε κάθε βαθμίδα (5ΤΕΡ). 

Για την ένταξη του μισθωτού στην αντίστοιχη βαθμίδα (5ΤΕΡ) λαμ- 
βάνεται υπόψη ο συνολικός χρόνος υπηρεσίας και προϋπηρεσίας αυτού, 
με οποιαδήποτε σχέση εργασίας και με οποιαδήποτε ιδιότητα ή ειδικό¬ 
τητα που διανύθηκε σε οποιαδήποτε υπηρεσία των Αμερικανικών Δυνά¬ 
μεων, καθώς επίσης και σε υπηρεσίες που λειτούργησαν ή λειτουργούν 
με σκοπό την εξυπηρέτησή τους ή βρίσκονται σε άμεση ή έμμεση σχέση 
ή οργανικό δεσμό προς αυτές (Δυνάμεις ΗΠΑ). Η παραπάνω υπηρεσία 
και προϋπηρεσία θεωρείται από το «ΣΥΛΛΟΓΟ ΕΡΓΑΖΟΜΕΝΩΝ ΔΙΑ 
ΤΑΣ ΔΥΝΑΜΕΙΣ ΗΠΑ» (ΣΕ - ΔΗΠΑ) και υποβάλλεται στον οικείο ερ¬ 
γοδότη. 

4.,Οι αποδοχές που καθορίζονται από την απόφαση αυτή, οφείλονται 
στο ακέραιο για απασχόληση 37,5 (τριάντα επτά και μισή) ώρες εβδο¬ 
μαδιαίους εξαιρέσει του προσωπικού που απασχολείται επί 24ώρου βά- 
σεως για το οποίο οι παραπάνω αποδοχές καταβάλλονται για απασχό¬ 
ληση 39 (τριάντα εννέα) ώρες εβδομαδιαίως. 

5. Η απόφαση αυτή δεσμεύει μόνο τα μέλη του «ΣΥΛΛΟΓΟΥ ΕΡ¬ 
ΓΑΖΟΜΕΝΩΝ ΔΙΑ ΤΑΣ ΔΥΝΑΜΕΙΣ ΗΠΑ» (ΣΕ - ΔΗΠΑ), τα οποία 
αποδέικνύουν την παραπάνω ιδιότητά τους με σχετική βεβαίωση που 
χορηγείται από το Σύλλογο προς τους ενδιαφερομένους κατόπιν αιτή- 
σεώς τους. 

6. Κατά τα λοιπά ισχύουν όσες διατάξεις των προγενεστέρων ρυθμί¬ 
σεων αφορούν το παραπάνω προσωπικό και δεν έχουν καταργηθεί με 
διαιτητική απόφαση ή συλλογική σύμβαση εργασίας. 

7. Η ισχύς της απόφασης αυτής με τις παραπάνω διακρίσεις από 19 
Μαΐου 1986. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Οκτωβρίου 1989 

Ο ΥΠΟΥΡΓΟΣ ■ 

ΘΕΟΧ. ΠΑΠΑΜΑΡΓΑΡΗΣ 

' " ' ’ ’ ί 

■ - » · ··; ■ '· 

Αριθ. Φ.5/2163 ... (7) 

Ρύθμιση του τρόπου και χρόνου καταβολής από τα Ν,Π.Δ.Δ. εποπτείας 

Γενικής Γραμματείας Κοινωνικών Ασφαλίσεων στο Ι.Κ.Α., των 

ασφαλιστικών εισφορών της παρ. 2 του άρθρου 18 του ν. 1543/ 

1985 για την συνταξιοδοτική αποκατάσταση των διοικητικά απο- 

καθισταμένων σύμφωνα με την παράγραφο 7 του άρθρου. 16 του ν. 

1543/1985. ... 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137 Λ). 

2. Τις διατάξεις της παρ. 4 του άρθρου 18 του ν. 1543/1985 «Συ- 
νταξιοδότηαη των παθόντων αγωνιστών Εθνικής Αντίστασης, αποκα¬ 
τάσταση των αγωνιστών που διώχθηκαν για τα «κοινωνικά τους φρονή¬ 
ματα» και αυνταξιοδότηση των αγωνισθέντων κατά της δικτατορίας και 
άλλες" διατάξεις» (ΦΕΚ 73 Α'), αποφασίζουμε: 

1. Οι ασφαλιστικές εισφορές που προβλέπονται από τις διατάξεις του 
δεύτερου εδαφίου της παρ. 2 του άρθρου 18 του ν. 1543/1985, για την 
αναγνώριση ως συντάξιμου του χρόνου εκτός υπηρεσίας, των εκτά¬ 
κτων, με θητεία ή με σχέση εργασίας ορισμένου ή αορίστου χρόνου 
υπαλλήλων των ασφαλιστικών Οργανισμών εποπτείας Γενικής Γραμ¬ 
ματείας Κοινωνικών Ασφαλίσεων, που αποκαθίστανται διοικητικά σύμ¬ 
φωνα με τις διατάξεις του άρθρου 16 του ν. 1543/1985 όπως τροπο¬ 
ποιήθηκε και συμπληρώθηκε με τις διατάξεις του άρθρου 21 του ν. 
1813/1988 και συνταξιοδοτικά σύμφωνα με τις διατάξεις του άρθρου 

18 του ν. 1543/1985, υπολογίζονται με βάση το ποσοστό εισφορών 
εργοδότη και ασφαλισμένου για τον κλάδο σύνταξης του Ι.Κ.Α., δηλαδή 
14,25% και τις μηνιαίες αποδοχές ή το 25πλάσιο του ημερομισθίου 
της ειδικότητας που έφερε ο αποκαθιστάμενος καίά την απομάκρυνσή 
του από την υπηρεσία, όπως οι αποδοχές αυτές, υπολογιζομένου και του 
συνολικού χρόνου ασφάλισης, προβλέπονται από την οικεία συλλογική 
σύμβαση εργασίας, που ισχύει κατά την ημερομηνία έκδοσης της από¬ 
φασης για τη διοικητική του αποκατάσταση. 

Σε περίπτωση που η ειδικότητα την οποία έφερε ο αποκαθιστάμενος 

κατά την απομάκρυνσή του από την υπηρεσία δεν προβλέπεται από την 
οικεία συλλογική σύμβαση εργασίας ως αποδοχές υπολογισμού των πα¬ 
ραπάνω εισφορών, υπολογιζομένου και του συνολικού χρόνου ασφάλι¬ 
σης, λαμβάνεται το 25πλάσιο του ημερομίσθιου που προβλέπει η Ε.Γ.- 
Σ;Σ.Ε. που ισχύει κατά την ημερομηνία έκδοσης της απόφασης για τη 
διοικητική αποκατάσταση. 

2. Το ποσό της οφειλής για την αναγνώρισή του κατά την προηγού¬ 
μενη παράγραφο χρόνου, αποδίδεται από τον κάθε ασφαλιστικό Οργανι¬ 
σμό στο Ι.Κ.Α., σε έξι (6) μηνιαίες δόσεις, από τις οποίες η πρώτη αρχί¬ 
ζει μετά την παρέλευση τριών (3) μηνών, από την κοινοποίηση της σχε¬ 
τικής απόφασης του Ι.Κ.Α., στην αρμόδια υπηρεσία του Ν.Π.Δ.Δ. 

Σε περίπτωση που δεν εξοφληθεί το ποσό της οφειλής μέσα στην πα¬ 
ραπάνω προθεσμία, εφαρμόζονται οι διατάξεις της νομοθεσίας του 
Ι.Κ.Α. για την είσπραξη των καθυατερούμενων εισφορών (άρθρο 27 του 
α.ν. 1846/1951 όπως τροποποιήθηκε με το άρθρο 3 του ν.δ. 3762/ 
1957 και το άρθρο 1.9 του ν. 1469/1984). 

II απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 6 Οκτωβρίου 1989 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Α. ΣΑΜΑΡΑΣ Μ. ΕΒΕΡΤ 

-ψ. - 

Αριθ. Υ-Ιη/Φ.6.24/11373 (8) 

Απασχόληση στο Υπουργείο Βιομηχανίας Ενέργειας και Τεχνολογίας 
ατόμου με σύμβαση μίσθωσης έργου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 15 του Ν. 1735/87 (ΦΕΚ 195 Α 


1989). 

2. Την εγκύκλιο του Υπουργείου Προεδρίας της Κυβέρνησης με αρ. 
Δ1ΠΙΔ/Φ.91/96/3029/28.3.88, αποφασίζουμε: 

1. Ορίζουμε όπως, στο Υπουργείο Βιομηχανίας Ενέργειας και Τε¬ 
χνολογίας απασχολείται ένα (1) άτομο με σύμβαση μίσθωσης έργου. 

2. Το έργο που θα εκτελεσθεί συνίσταται στην συστηματική ταξινό¬ 
μηση και αξιολόγηση των νομικών προβλημάτων από την εφαρμογή 
της κείμενης νομοθεσίας περί μεταλλίων, λατομείων και εμπορίας πε¬ 
τρελαιοειδών τόσο από πλευράς ελέγχου νομιμότητας της διοικητικής 
πρακτικής στους αντίστοιχους τομείς, όσο και από πλευράς υποδείξεως 
καταλλήλων νομοθετικών μέτρων, όπου το έργο αυτό δεν εμπίπτει στον 
κύκλο των τακτικών καθηκόντων των Υπαλλήλων της Υπηρεσίας. 

3. Τα απαιτούμενα προσόντα είναι Πτυχίο Νομικής, Διδακτορικό Δί¬ 
πλωμα, Δημοσίου Δικαίου, συναφής επιστημονική και επαγγελματική 
εμπειρία στο Δημόσιο Δίκαιο και γνώση γαλλικής και αγγλικής γλώσ¬ 
σας. 

4. Το χρονικό διάστημα ορίζεται σε ένα (1) έτος, το δε συνολικό ποσό 
της αμοιβής σε ένα εκατομμύριο εννεακόσιες είκοσι χιλιάδες 
(1.920.000) Δραχμές. 

5. Τόπος εκτέλεσης του έργου ορίζεται το ΥΒΕΤ. 

6. Η σχετική δαπάνη θα βαρύνει τον τακτικό προϋπολογισμό του 
Υπουργείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Οκτωβρίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΪ 

ΑΘΑΝ. ΚΑΝΕΛΛΟΠΟΥΛΟΣ ΜΙΧ. ΠΑΠΑΚΩΝΣΤΑΝΤΙΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




